पाएं अपने शहर की ताज़ा ख़बरें और फ्री ई-पेपरडाउनलोड करें
जुरहरा थाना पुलिस ने शनिवार को ओएलएक्स पर ठगी करने के मामले में पांच आरोपियों को गिरफ्तार किया है। थाना प्रभारी राजवीर सिंह ने बताया कि शनिवार को पुलिस की नाकाबंदी के दौरान हरियाणा से जिले की सीमा क्षेत्र में प्रवेश कर रहे स्विफ्ट डिजायर कार को रोक कर गाड़ी में सवार पांच युवकों से पूछताछ की तो उन्होंने पहले तो पुलिस को गुमराह करते रहे।
जब उनसे पुलिस ने सख्ती दिखाई और उनके मोबाइल फोन को चेक किया मोबाइल फोन में ओएलएक्स के एप पर सस्ती कीमत पर कार, बाइक बिक्री करने की फोटो डली मिलीं। जुरहरा थाना पुलिस ने पांचों युवकों से 18 एटीएम कार्ड, 4 एंड्रॉइड फोन, 6 मोबाइल सिम, 2 फर्जी आधार कार्ड तथा एक कार को जब्त कर कैथवाड़ा थाना क्षेत्र के गांव ऊंचकी निवासी वसीम अहमद पुत्र इस्माइल, मोहम्मद नासिर पुत्र समसुदीन मेव, सैकुल पुत्र समसुदीन मेव व हरियाणा के पलवल जिले के थाना उटावड़ निवासी मन्नान पुत्र हासन मेव व वकील अहमद पुत्र हारुन मेव को गिरफ्तार किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn